cyanic-selkie/wikianc huggingface dataset:
கொங்கு வேளாளர்
தொழில்கள்
தமிழ்நாட்டின் பொருளாதார வளர்ச்சியில் கொங்கு மாவட்டங்கள் பெரும் பங்கு வகிக்கின்றன. கோயம்புத்தூர், திண்டுக்கல், தர்மபுரி, ஈரோடு, கரூர், கிருஷ்ணகிரி, திருப்பூர், சேலம் மற்றும் நாமக்கல் போன்ற கொங்கு மாவட்டங்களில் பல்வேறு தொழில்களில் கவுண்டர்கள் ஈடுபட்டு வருகின்றனர். திருப்பூரில் உள்ள பெரும்பாலான நூற்பாலைகள், சாயப்பட்டறைகள், ஏற்றுமதி நிறுவனங்கள் கொங்கு வேளாளர்களுக்கு சொந்தமானவை. நாமக்கல் பகுதியில் லாரி பாடி பில்டிங் தொழிற்கூடங்கள், கோழிப் பண்ணைகள் போன்ற தொழில்கள் கவுண்டர்களால் நடத்தப்பட்டு வருகின்றன. ஜவுளித்துறை, பின்னலாடை, கனரக மற்றும் ஆட்டோமொபைல் பாகங்கள், கல்வி நிறுவனங்கள், முட்டை மற்றும் மஞ்சள் ஏற்றுமதி போன்ற துறைகளில் கொங்கு வேளாளர்கள் ஈடுபட்டுள்ளனர்.
சமூக நிலை
இந்திய சுதந்திரத்தின் போது கவுண்டர்கள், முன்னேறிய வகுப்பினராக வரையறுக்கப்பட்டிருந்தனர். 1970களின் ஆரம்பங்களில் மாநாடுகள் நடத்தி, தங்களை பிற்பட்ட வகுப்பினராக வரையறுக்க வேண்டும் என கோரிக்கை வைத்தனர். இக்கோரிக்கையை ஏற்ற தமிழக அரசு, அவர்களை பிற்பட்ட வகுப்பினராக அறிவித்தது. கிராமபுறங்களில் இன்னும் கல்லூரி வசதி இல்லாததால், ஜாதி வாரியான மக்கள் தொகை கணக்கெடுப்பின் அடிப்படையில் கொங்கு வேளாளர் சமுதாயத்திற்கு கல்வி மற்றும் அரசு வேலை வாய்ப்புகளில் தனி இட ஒதுக்கீடு வழங்க வேண்டும் என கொங்கு வேளாளர்கள் கோரிக்கை வைத்து வருகின்றனர்.
கொங்கு வேளாளரின் சமயம்
கவுண்டர்கள் பாரம்பரிய சைவ சித்தாந்தத்தின் அடிப்படையில் சைவ மதத்தைப் பின்பற்றுபவர்கள். முந்தைய காலங்களில் கணிசமான மக்கள் சமணத்தைப் பின்பற்றியதாகத் தெரிகிறது அதுக்கு ஆதாரமாக இன்றும் விஜயமங்கலம், சீனாபுரம், வெள்ளோடு, பெருந்துறை, பழனி, ஐவர்மலை மற்றும் பூந்துறை ஆகிய இடங்களில் சமண கோவில்கள் காணப்படுகின்றன. பின்னர் சித்தர் மரபுகளால், அவர்கள் மீண்டும் சைவ மதத்திற்கு மாற்றப்பட்டனர். கவுண்டர்கள் கோத்திரம் என்ற முறையைப் பின்பற்றுகிறார்கள், இது கூட்டம் என்று அழைக்கப்படுகிறது, அதில் ஒரே கூட்டத்தைச் சேர்ந்தவர்கள், ஒரே மூதாதையரிடமிருந்து வந்தவர்களாகக் கருதப்படுவதால் ஒருவரை ஒருவர் திருமணம் செய்து கொள்ள மாட்டார்கள். ஒவ்வொரு கூட்டத்திற்கும் அதன் சொந்த குலகுரு அதாவது ஒரு பிராமணர் பாரம்பரியமாக மதிக்கப்படுகிறார். ஒவ்வொரு குலத்திற்கும் ஒன்று அல்லது அதற்கு மேற்பட்ட குலதெய்வங்கள் உள்ளன.
குலதெய்வ வழிபாடு, கூட்டம் மற்றும் பங்காளி முறை
கொங்கு வேளாள கவுண்டர்கள் தனது குலத் தொழிலான விவசாயத்தை பெருக்க பல இடங்களுக்கு இடம்பெயர்ந்து செல்லவேண்டி இருந்தது, ஆகையால் அண்ணன் தம்பி மற்றும் அக்காள் தங்கை உறவுகள் மாறிவிடாமல் இருக்க அதாவது உறவு மாறி தனது தங்கையை அல்லது அண்ணன் போன்ற உறவு முறை உள்ளவர்களை திருமணம் செய்யாமல் இருக்கவும் உரிய உறவுமுறை அடையாளம் தெரிந்து கொள்வதற்கும் கூட்ட முறையை உருவாக்கினர். இதற்கு தங்களது தந்தையர் பெயரை வைத்தனர். அதாவது செல்லன் கூட்டத்தார் செல்லன் வழிவந்தவர்கள். உலகத்தில் உள்ள அனைத்து செல்லன் கூட்டத்தை சேர்ந்தவர்களும் அண்ணன் தம்பி உறவு முறை உள்ளவர்கள். இவர்கள் அனைவரும் செல்லன் என்ற ஒருவரின் வழிதோன்றல் ஆகும். ஆகவே ஒரே கூட்டத்தை சேர்ந்தவர்கள் தங்களுக்குள் பெண்ணெடுத்து கொள்ள மாட்டார்கள். ஒரே கூட்டத்தை சேர்த்தவர்களே பங்காளிகள் ஆவர். கவுண்டர்கள் மற்ற இனத்தினரைப் போல் பொதுவான தெய்வத்தை மட்டும் வணங்காமல் தாங்கள் எவ்வழி வந்தனரோ - அதாவது தங்கள் ஆதி தாய் தந்தையரை மட்டுமே குலதெய்வமாக வணங்குகின்றனர். இதுவே இவர்களுக்கு குலதெய்வமாகும். இங்கு வருடம் ஒருமுறையேனும், ஒரே கூட்டத்தை சேர்ந்தவர்கள், தங்கள் குலதெய்வ கோவிலுக்கு வந்து ஆதி தாய் தந்தையரை வணங்குவதுடன் தமது உறவுகளை சந்தித்து செல்கிறார்கள்.
திருமண முறை
கம்பர் வழிவந்தோர் ஒருவர் பாடிக்கொடுத்த மங்கல வாழ்த்து கொங்குநாட்டுத் திருமணங்களில் பாடப்பெறுகிறது. கவிச்சக்கரவர்த்தி கம்பர் கொங்கு வேளாளர் வள்ளல் சடையப்ப கவுண்டரை பெருமிதப்படுத்தும் விதமாக கொங்கு மங்கல வாழ்த்தை பாடிக்கொடுத்ததாகவும் சொல்லப்படுகிறது.
நல்ல கணபதியை நாளும் தொழுதக்கால்
அல்லல்வினை எல்லாம் அகலுமே - சொல்லரிய
தும்பிக்கை யானைத் தொழுதால் வினைதீரும்
என்று அப்பாடல் தொடங்கும். கொங்கு வேளாளரின் திருமணம் மூன்று நாட்களும், பெண் வீட்டிலும் நடக்கும்.
முதல் நாள் (நாள் விருந்து) - இதை சோறாக்கி போடுதல் என்றும் கூறுவர். இன்று மணமக்களின் உறவினர்கள் மணமக்கள் வீடுகளுக்கு வந்து விருந்து வைப்பார்கள். இச்சடங்கு மணமகன் மற்றும் மணமகள் இருவர் வீட்டிலும் நடக்கும். விருந்துக்கு வேண்டிய அனைத்து பொருட்களையும் உறவினர்களே வாங்கி வருவர். நாள்விருந்தன்றே வீட்டில் பந்தலிடுவார்கள்.
இரண்டாம் நாள் (கலியாண நாள் அல்லது முகூர்த்த கால்) - இன்று நாள் விருந்தன்று கட்டிய பந்தலில் வாழை, தென்னங்குருத்தோலை முதலியவற்றை கட்டுவர். அருமைப்பெரியவருடன் மூவர் சென்று முகூர்த்த கால் வெட்டி வருவர். முகூர்த்த காலாகப் பால் மரத்தில் முக்கொம்பு கிளை வெட்டப்படும். பொதுவாக ஆல மரம், அரச மரம், பாலை மரங்களில் இது வெட்டப்படும். காலை முதல் மாலை வரை விருந்து நடைபெரும். ஆனால் மணமக்கள் அன்று காலை முதல் விரதம் இருப்பர்.
இரவில் மங்கல நீராடிய பின்னரே மணமக்கள் விரத உணவு உண்பர். இரவு விருந்துக்குப் பின் பச்சைப் பந்தலில் சனி மூலையில் காலையில் வெட்டி வந்திருந்த முகூர்த்தக்காலை நடுவார்கள். நவதானியங்களை காசுடன் சேர்த்து அதில் முடிச்சிட்டு செஞ்சாந்து, மஞ்சள் பூசி முகூர்த்தக்காலில் வைப்பர். முகூர்த்தக்காலிட்டப்பின்னரே மற்ற சடங்குகளை செய்வர்.
இரண்டாம் நாள் (கங்கணம் கட்டுதல் ) - அருமைப்பெரியவர் கணுவில்லாத விரலி மஞ்சளை எடுத்து அதை மஞ்சள் தோய்த்த நூலில் கட்டி விநாயகர் முன்பு வைத்து அதற்கு தூப தீபம் காட்டி மணமக்களின் வலது கையில் கட்டி விடுவார்.
இரண்டாம் நாள் (நிறைநாழி செய்தல்) - வட்ட வடிவிலான இரும்புப் படியில் நெல்லை நிறைத்து, நூல் சுற்றிய இரட்டைக்கதிரை அதில் பதித்து வைப்பர். இது நிறைநாழி எனப்படும். இதனை ஒரு பேழையில் வைப்பர், அருமைக்காரர் செய்யும் ஒவ்வொரு பூசையின் போதும் இதனை எடுத்து சுற்றிக்காட்டுவார்.
இரண்டாம் நாள் (இணைச்சீர்) - இது மணமகன் வீட்டில் மட்டும் நடைபெறும் முக்கியச் சடங்காகும். மணமகனின் சகோதரி இதில் முக்கிய பங்கு வகிப்பவர். இவர் மணப்பெண் போல அலங்கரிக்கப்பட்டிருப்பார், இவர் சும்மாட்டின் மீது மூங்கில்களால் வேயப்பட்ட பேழைமூடியை சுமந்து வருவார். இதனுள் தாலியும் குழவிக்கல்லும் இருக்கும். சொம்பு நீரைக் கொடுத்து அருமைக்காரி இவரை அழைத்து வருவார். அருமைக்காரர் வெற்றிலை பாக்கு கொடுத்து மடியில் கட்டிக்க சொல்லுவார். பின் கூறைச்சேலையை கொசுவ மடிப்பில் மடித்து ஒரு புறத்தை மணமகன் கக்கத்திலும் மறுபுறத்தை சகோதரி கையிலும் அருமைக்காரர் கொடுப்பார். இணைச்சீரின் போது இணைச்சீர்காரி (சகோதரி) கொண்டு வரும் கூறைப்புடவையைத் தான் முகூர்த்தத்தின் போது மணப்பெண் அணிந்து வரவேண்டும்.
மணமகன் மணமகள் வீடு செல்லும் முன் நாட்டார் கல்லை மேள தாளங்கள் முழங்க வலம் வந்து மரியாதை செலுத்துவார். தாயை வணங்கி சீர் கூடையுடன் சுற்றம் சூழ ஊர்வலமாக மணமகள் ஊரை அடைந்து அங்குள்ள பிள்ளையார் கோயிலில் தங்குவர். மணமகன் வீட்டார் பிள்ளையார் கோயிலில் தங்கியிருப்பதை அறிந்த மணமகள் வீட்டார் தங்கள் சுற்றம் சூழ மேள தாளங்களுடன் சென்று மணமகன் வீட்டாரை வரவேற்று, மணவீடு அருகே அமைந்துள்ள மணமகன் அறையில் மணமகனை தங்க வைப்பர்.
மூன்றாம் நாள் (முகூர்த்தம்) - இதை தாலி கட்டு என்றும் அழைப்பர். அருமைக்காரர் வாழ்த்து பாடி தாலியை எடுத்துக் கொடுக்க, மணமகன் மணமகள் கழுத்தில் 3 முடிச்சுப்போட்டு மங்கல நாணைக் கட்டுவார்.
குலம் அல்லது கூட்டம் பட்டியல்
கொங்கு வேளாளர் கூட்டப் பிரிவுகள் (அல்லது குலப்பிரிவுகள்) நூற்றுக்கும் மேற்பட்டவை உள்ளது. ஒரு கூட்டத்தார் அதே கூட்டத்தைச் சார்ந்த குடும்பத்தில் பெண் எடுக்க மாட்டார்கள். இதன் காரணம் ஒரே குடும்பத்தைச் சார்ந்தவர்கள் பங்காளிகள், சக உறவுடையவர் என்பதால், அவர்களுக்கிடையில் திருமண உறவுகள் கிடையாது.
கொங்க வெள்ளாள கவுண்டர் உட்பிரிவுகள்
கொங்கு வெள்ளாள கவுண்டர்களில் பல சாதிய உட்பிரிவுகள் இருப்பினும் அவற்றில் முக்கியமானவை சில இந்த தொகுப்பில் கொடுக்கப்பட்டுள்ளது. இவர்களில் சிலர் பல நூற்றாண்டுகளுக்கு முன்னராகவே தனி சாதியினராய் பிரிந்த வரலாறும் செப்பேடுகளில் பதியப்பட்டுள்ளது. அவை அனைத்தையும் உரிய சான்றுகளுடன் கீழே தொகுக்கப்பட்டுள்ளது.
நாட்டு கவுண்டர்
நாட்டு கவுண்டர்கள் கொங்குநாட்டின் 24 நாடுகளுக்கும் தலைமையான நாட்டாச்சி நடத்துபவர்கள் ஆவார்கள். இவர்கள் குடகொங்கு எனப்படும் காவிரிக்கு மேற்கு & தெற்கு கரைகளில் கொங்கு வெள்ளாள கவுண்டர்களின் அங்கமாகவும், மழகொங்கு எனப்படும் காவிரிக்கு கிழக்கு & வடக்கு கரைகளில் நாட்டு வெள்ளாள கவுண்டர் என்று வழங்கப்படும் தனித்த சாதியினராய் இன்று வாழ்ந்து வருகிறார்கள். இவர்களைப்பற்றிய கல்வெட்டுகள் ஏராளமாய் கிடைக்கின்றன. மழகொங்கில் இவர்கள் பெரும்பாலும் சேலம், நாமக்கல், திருச்செங்கோடு, இராசிபுரம் பகுதிகளில் பரவலாக வாழ்ந்து வருகிறார்கள். மழகொங்கில் இருக்கும் நாட்டார் மட்டுமே நாட்டு கவுண்டர் என்ற தவறான புரிதலும் சமூகத்தில் இருந்து வருகின்றது. 13ஆம் நூற்றாண்டில் தருமபுரி, கிருஷ்ணகிரி, ஹரூர் பகுதிகளில் இருந்த நாட்டு கவுண்டர்கள் அனைவரும் பெரும்பாலையை கடந்து காவிரிக்கரைக்கே வந்துவிட்டனர் என்ற கூற்று இருப்பினும் இன்றும் அப்பகுதிகளில் நாட்டு கவுண்டர் சிலர் இருக்கவே செய்கின்றனர். நாட்டாரில் இருந்து பிரிந்து வேறு இடத்தில் காணி வாங்கி ஆட்சி அமைப்பவர்கள் காணியாளர் எனப்பட்டார்கள். இவர்கள் காணியாட்சி நடத்துவார்கள். உதாரணமாக மோகனூர் மணியன் கூட்டத்தினர் மோகனூர் நாட்டாரில் ஒருவர். இவர்களில் இருந்து பிரிந்து முத்தூரில் முத்தன் குல பெண்ணை மணந்து சீதனமாக முத்தூர் காணியை வாங்கிய மணியன் கூட்டத்தார் முத்தூர் மணியன் எனப்பட்டனர். இவர்கள் காணியாளர்கள். பின்னர் கொங்கு நாட்டை கைப்பற்றிய வீரபாண்டியன் முத்தூர் மணியன் கூட்டத்தாரின் ஒரு குடும்பத்தை சேலம் அருகே வீரபாண்டி என்ற ஊரை உருவாக்கி அதன் நாட்டாச்சியை அவர்களிடம் பாண்டியன் ஒப்படைக்கிறார். இதனை புலவர் இராசு கொங்கு வேளாளர் குல வரலாறு எனும் நூலில் ஆதாரங்களுடன் பதித்துள்ளார். இன்றும் அவர்கள் வீரபாண்டி மணியன் என்று வழங்கப்படுகின்றனர். அவர்கள் மணவினை கொள்கைகள் மழகொங்கு நாட்டார்களுடன் மட்டுமே கொள்கின்றனர்.
கொங்கு 24 நாட்டின் நாட்டார் பிரிவுகள்:
நல்லுருக்கா நாட்டார் & தென் பொங்கலூர் நாட்டார்:
எழுகரை (அக்கரை, மழகொங்க) நாட்டார் கோத்திரங்கள்: இவர்கள் இன்று தனி சாதியாய் உள்ளார்கள். ஆயினும் இவர்கள் தென்திசை வெள்ளாள கவுண்டர் / செந்தலைக் கவுண்டர்களே ஆவர். சோழர் காலத்தில் மழகொங்கின் நாட்டாட்சி நிர்வாகத்திற்காக இவர்கள் சோழர்களால் முடிசூட்டிவைக்கப்பட்டு அனுப்பப்படுகிறார்கள் என்பது வரலாறு. இவர்களுக்கும் மழகொங்கை பூர்வீகமாகக்கொண்ட வடகரை வெள்ளாள கவுண்டர்களுக்கும் அவர்களின் நாட்டார் பிரிவினருக்கும் சம்பந்தம் கிடையாது.
சேல நாடு:
பால வெள்ளாள கவுண்டர் நாட்டார்கள்: இவர்களும் இன்று தனி சாதியாய் உள்ளார்கள். இரட்டை சங்கு கோத்திரங்களில் 5, ஒற்றை சங்கு பிரிவில் 18 கோத்திரங்கள் என 23 கோத்திரங்கள் இவர்களில் உண்டு
ஆறை நாட்டார்:
ஆறை நாட்டாரான சோழியாண்டார் கிடாரம் மேல் மணியன் கோத்திரம் & குண்டடம் சுற்றத்தில் உள்ள கீரனூர் கழஞ்சியர் கோத்திரத்தாரிடம் மட்டுமே மணவினை கொள்வர். தொரவலூர் வெள்ளத்தலை / வைத்தலை கோத்திரம், ஆதவூர் குந்தலை கோத்திரம் இவர்களுக்கு பங்காளிகலாவர். துடியலூர் வீரபாண்டி அருகே உள்ள இடிகரை சுற்றத்தில் மதிப்பானல்லூர் கொற்றந்தை / கொட்டந்தை கோத்திரத்தார் இவர்களுக்கு நெருங்கியவர்கள் ஆவர். 23 நாடுகளுக்கு நாட்டார் உண்டு என கல்வெட்டிகள் கிடைப்பதாக கொங்கு சோழர் எனும் நூலில்  புவனேஸ்வரி குறிபிட்டுள்ளார்.
வெள்ளாள படைத்தலை கவுண்டர் நாட்டார்கள்:
வடகரை நாட்டார் & ஒடுவங்க நாட்டார்
அந்தியூர் காணியாளரான பொன்னாளிக் கவுண்டர் மரபினர்
வடகரை வெள்ளாள கவுண்டர் / நரம்புகட்டி கவுண்டர்
மழகொங்கு எனப்படும் காவிரியின் கிழக்கு & வடக்கு பகுதிகளில் இன்றைய பவானி, சத்தியமங்கலம், தாரமங்கலம், மேட்டூர், சேலம், சேலத்து ஆத்தூர், ஊத்தங்கரை, தர்மபுரி, கிருஷ்ணகிரியில் பரவலாக தொன்றுதொட்டு வாழ்கிறார்கள். . இவர்களை வடக்கத்தி கவுண்டர் எனவும், நரம்புகட்டி கவுண்டர் எனவும், நார்முடி வேளாளர் எனவும் வழங்குவர். இவர்கள் மழகொங்கின் பூர்வீக குடிகளாவர். செந்தலை வெள்ளாள கவுண்டர்களின் பழக்கவழக்கங்கலுக்கும், வடகரையாரின் வழக்கங்களுக்கும் மாறுபாடுகள் உள்ளன. ஆநிரை சார்ந்த வாழ்க்கை அமைப்பு இவர்களுடையது. பசு மட்டுமின்றி ஆடு வளர்ப்பும் இவர்களிடம் மிகுதியாக உண்டு. தருமபுரியில் இவர்களை வடக்கத்தி கவுண்டர் எனவும், செந்தலை வெள்ளாள கவுண்டர்களை தெக்கத்திக் கவுண்டர் எனவும் பிரித்து வழங்குகின்றனர். இவர்களுக்கும் அதியர்களுக்கும் உள்ள நெருக்கத்தை முன்னாள் தமிழக தொல்லியல் துறை & A.S.I யின் தலைவராகவும் இருந்த டாக்டர் நாகசாமி அவர்கள் தன் இணையத்தில் குறிபிட்டுள்ளது நோக்கத்தக்கதாகும். இவர்களை பற்றி பல நூல்களும் வெளியாகியுள்ளன.
வடகரை வெள்ளாள கவுண்டர்களின் கூட்டங்கள்:
புலவர் ராசு அவர்கள் கள ஆய்விலும், கல்வெட்டு & இலக்கிய ஆய்விலும் வடகரை வெள்ளாள கவுண்டர்களின் கூட்டப்பெயர்களை தொகுத்து கொங்கு வேளாளர் குல வரலாறு நூலில் வெளியிட்டுள்ளார். அவை,
இவற்றில் எருமை குலம் என்பது செந்தலை வெள்ளாள கவுண்டரில் மேதி என்று வழங்கும். கல்வெட்டுகளும் மேதி என்றே வழங்குகின்றது.
உசாத்துணை
பகுப்பு:கொங்கு பகுப்பு:தமிழரில் சாதிகள் பகுப்பு:வேளாளர் பகுப்பு:கவுண்டர்
பிட்டொரென்ட்
பிட்டொரென்ட் (bittorrent) பீர்-பீர் (peer to peer) முறையில் கோப்புக்க்ளைப் பரிமாறும் ஏற்றுக் கொள்ளபபட்ட ஓர் வழிமுறையாகும் இது பிரான் ஹொகீனின் (Bran Cohean) உருவாக்கம் ஆகும். பிட்டொரென்ட் ஆனது விலையுயர்ந்த சேவர்கள் மற்றும் அதிவேக இணைப்பு வசதிகளிற்கான கூடுதற் கட்டணங்களை எதிர்பார்க்காது இம்முறையில் மிகப்பெரும் கோப்புக்களை பரிமாறப் பயன்படுகின்றது. காஷ்லாஜிக்கின் கருத்துப் படி 35% வீதமான நெரிசல்கள் இவ்வகையான கோப்புப் பரிமாற்றத்தினாலேயே ஏற்படுகின்றது.
பிட்டொரென்ட் மென்பொருளானது பைத்தொன் (Phyton) கணினி நிரலாக்கல் மொழியில் எழுதப்பட்டது. இதன் 4.0 ஆம் பதிப்பிற்கமைய இதன் மூல நிரலானது பிட்ரொரண்ட் திறந்த மூல நிரல் அனுமதி (ஜபர் திறந்த மூலநிரலின் சற்றே மாற்றியமைக்கப்பட்ட அனுமதி). இதனுடன் ஒத்தியங்கும் பல கிளையண்டகள் பல்வேறு மொழிகளிலும் பல்வேறு இயங்கு தளங்களிற்கும் அமைக்கப்பட்டுள்ளன.
பிட்டொரென்ட் கிளையண்ட்கள் யாவும் பிட்ரொறண்டின் அனுமதிபெற்ற கோப்புப் பரிமாற்றல் முறையை ஆதரிக்கின்றன.
= டொரண்ட்ட்களை (ரொரண்ட்களை) உருவாகுதலும் வெளியிடுதலும் = கோப்பு ஒன்றினையோ அல்லது பல்வேறு கோபுக்களையோ பரிமாறுவதற்கு முதலில் கிளையண்டானது முதலில் ரொரண்ட் கோப்பொன்றினை உருவாக்குதல் வேண்டும். ஒவ்வொரு ரொரண்டும் மெற்றா தகவலைக் கொண்டிருக்கும். அதில் பகிரப்படும் கோப்புபற்றிய விவரம் மற்றும் முதலாவது நகலைத் தரும் கணினியின் விவரம் ஆகியவற்றை சேகரிக்கும்.
டொரண்ட்டுகளைப் (ரொரண்டைப்) பதிவிறக்கம் செய்து கோப்புக்களைப் பரிமாறுதல்
இணைய்த்தளத்தில் இருந்து உலாவியூடாக பதிவிறக்கம் செய்து பின்னர் பிட்டொரெண்ட் (பிட்ரொரண்ட்) வருகையர் (கிளையண்ட், client) மூலம் திறக்கலாம். திறக்கப்பட்டவுடன் பிட்டொரண்ட் (பிட்ரொரண்ட்) கிளையண்ட் ஆனது தொடர்வி (தொடரொட்டி?) (டிராக்கர், tracker) உடன் தொடர்பை ஏற்படுத்திக் கொள்ளும்.
பிட்டொரண்ட்டின் (பிட்ரொரண்டின்) முறையான (உத்தியோகபூர்வப்) பயன்பாடுகள்
சொந்தக் கோப்புக்களை பிட்ரொரண்ட் ஊடாக விநியோகிப்போர் கூடிவருகின்றது.
மென்பொருட்கள்
அநேகமாக திறந்த மூல மென்பொருட்கள் மற்றும் இலவச மென்பொருட்கள் பிட்டொரண்ட் (பிட்ரொரண்ட்') ஊடாக விநியோகிக்கப் படுகின்றன. இதனால் இம் மென்பொருட்கள் கிடைகும் சாத்தியக் கூற்றினை அதிகரிப்பதோடு கணினி வன்பொருட்கள் மற்றும் இணைய இணைப்பிற்கான கட்டணங்கள் குறைவடைகின்றன. உதாரணமாக சண் மைக்ரோ சிஸ்டத்தின் ஓப்பன் ஆபீஸ் (ஓப்பிண் ஆபீஸ்), மற்றும் லினக்ஸ் விநியோகங்களான பெடோரா, உபுண்டு மாதிரமன்றி இக் கிளையண்ட்களையும் (வருகையர்களையும்) இதேமுறையில் வழங்கி (விநியோகித்து) வருகின்றனர்.
கணினி விளையாட்டுக்கள்
http://www.gameupdates.org சில பிட்ரொரண்ட் முறையில் கிடைக்கின்றது.
திரைப்படங்கள்
Warner Brothers Entertainment தமது திரைப்படங்களை பிட்ரொரண்ட் முறையில் விநியோகிக்த் திட்டமிட்டுள்ளனர்.
வெளியிணைப்புக்கள்
பகுப்பு:மென்பொருள் பகுப்பு:வலை 2.0
தப்ரபேன் தீவு
தப்ரபேன் தீவு (Taprobane Island) இலங்கையில் வெலிகமை பட்டினத்துக்கு அருகில் உள்ள சிறியதொரு பாறைத் தீவாகும். முற்காலத்தில் இது கல் தூவ (கல் தீவு) என்றழைக்கப்பட்டது. இது தனியாருக்குச் சொந்தமானது. பண்டைக் காலத்தில் இலங்கையைக் குறிப்பதற்குப் பயன்படுத்தப்பட்ட கிரேக்கச் சொல்லே இத்தீவுக்குப் பெயரிடப் பயன்பட்டிருக்கிறது. இத்தீவு இரண்டரை ஏக்கர் பரப்பளவையே கொண்டுள்ளது.
இத்தீவு முன்னர் பிரான்சு நாட்டிலிருந்து நாடு கடத்தப்பட்டிருந்த அந்நாட்டு இளவரசர் டி மௌனே என்பவருக்குச் சொந்தமாக இருந்தது. அவர் வெலிகமை பட்டினம் மீதும் அதன் அழகிய கடற்கரை மீதும் மிகுந்த அவாவுற்றதால், இத்தீவில் ஒரு இல்லத்தைக் கட்டி அதிலேயே வாழ்ந்து வந்தார். அவருக்குப் பின்னர், இத்தீவு அமெரிக்க எழுத்தாளரான பவுல் பௌல்சு என்பவருக்கு உரித்தாயிற்று.
டச்சு எழுத்தாளரான பீட்டர் டென் கூப்பன் 1984 இல் தம் நாட்டில் கலக நிலை ஏற்பட்டிருந்த போது ஒரு மாதமளவில் தங்கியிருந்தார். பின்னர் அவுசுதிரேலியப் பாடலாசிரியரும் பாடகருமான கைலீ மினோகு இத்தீவில் தங்கியிருந்த போது, இத்தீவின் அழகினாற் கவரப்பட்டு, "தப்ரபேன் (அசாதாரண நாள்)" என்ற பாடலை இயற்றினார்.
இத்தீவு பல்வேறு விளம்பரங்களுக்கும் ஹொலிவூட் படங்களுக்கும் களமாக இருந்துள்ளது.
வெளித் தொடுப்புகள்
பகுப்பு:இலங்கையின் தீவுகள் பகுப்பு:தனியார் தீவுகள்
மிருதுக் கண் புதர்ப் பழுப்பு (பட்டாம்பூச்சி)
மிருதுக் கண் புதர்ப் பழுப்பு (Smooth-eyed bushbrown, [Orsotriaena])என்பது தெற்காசியா, தென்கிழக்காசியா மற்றும் ஆவுஸ்திரேலியாவில் காணப்படும் ஒர்சோட்ரியானா இன பட்டாம்பூச்சியாகும். இப்பட்டாம்பூச்சிகள் இந்தியாவில் "கருப்பர்" என அழைக்கப்பட்டன. ஆனால், மிருதுக் கண் புதர்ப் பழுப்பு பெயர் மாற்றம் பெற்றன.
வெளியிணைப்புக்கள்
பகுப்பு:வரியன்கள் (பட்டாம்பூச்சிக்குடும்பம்)
காஞ்சி மாலை
காஞ்சி மாலை என்பது இலக்கண நூலார் குறிப்பிடும் சிற்றிலக்கியங்களில் ஒன்று.
காஞ்சி சூடி நாடு பிடிக்கும் நோக்கத்துடன் கோட்டையை வளைத்தல் காஞ்சித்திணை.
காஞ்சித்திணைப் பாடல்கள் 30 கொண்டது காஞ்சி மாலை
கருவி நூல்கள்
பகுப்பு:சிற்றிலக்கிய வகைகள்
இந்தியாவின் முதலீட்டு ஆணையம்
இந்தியாவின் முதலீட்டு ஆணையம் (ICI)  என்பது இந்திய அரசால் நிதி அமைச்சகத்தின் மூலம் டிசம்பர் 2004 இல் உருவாக்கப்பட்டது. இதில் மூன்று உறுப்பினர்களை கொண்டது. திரு ரத்தன் டாடா தலைவர் மற்றும் உறுப்பினர்களாக  திரு தீபக் பரேக் மற்றும் டாக்டர் அசோக் சேகர் ஆகியோா் இருந்தனா்
மேலும் பாா்க்க
முதலீட்டு ஆணையம் என்பது இந்தியாவில் முதலீடு அதிகாிக்கவும், அதற்கான வசதி வாய்ப்புகளை  ஏற்படுத்தவும் அமைக்கப்பட்டுள்ளது. இந்தியாவில் முதலீட்டை அதிகாிக்க உதவுவதற்கான கொள்கைகளையும் நடைமுறைகளையும் இந்திய அரசுக்கு பாிந்துரை செய்வதாகும். திட்டங்கள் மற்றும் முதலீட்டு திட்டங்கள் துாிதமாக செயல்பட கண்காணிப்படுதலும், முதலீட்டை இந்தியாவின் இலக்காக ஊக்குவிப்பதும் ஆகும்.
இந்தியாவின் முதலீட்டு ஆணையம் இப்போது ஒழிக்கப்பட்டது.
குறிப்புகள்
பகுப்பு:இந்திய ஆணைக்குழுக்கள்
ஹொங்கொங்கில் மறைந்துபோன தீவுகள் பட்டியல்
ஹொங்கொங்கில் மறைந்துபோன தீவுகள் என்பது ஹொங்கொங்கில் தொடர்ந்து மேற்கொள்ளப்பட்டுவரும் பாரிய நிலப் புனரமைப்புத் திட்டங்களின் போது, தீவுகளை ஒன்றிணைத்தும், பெருநிலப்பரப்புடன் ஒன்றிணைத்தும் மேற்கொள்ளப்படும் கட்டுமானப் பணிகளால், ஹொங்கொங் புவியியல் அமைவில் இருந்து மறைந்துவிட்ட தீவுகளைக் குறிக்கும். இவற்றை முன்னாள் தீவுகள் என்றும் அழைக்கப்படுகின்றன. அத்துடன் தொடர்ந்து இதுபோன்ற நிலப்புனரமைப்பு திட்டங்கள் தொடர்வதால், எதிர்வரும் காலங்களில் மேலும் பல தீவுகள் மறைந்துவிடும் என அறியப்படுகிறது.
தற்போதைக்கு ஹொங்கொங்கில் புவியியல் ரீதியாக மறைந்துவிட்ட தீவுகளின் பட்டியல்:
வெளியிணைப்புகள்
பகுப்பு:ஹொங்கொங்கின் முன்னாள் தீவுகள் பகுப்பு:ஹொங்கொங் புவியியல் பகுப்பு:ஹொங்கொங் பட்டியல்கள்
ஆத்திரியப் பேரரசு
ஆத்திரியப் பேரரசு (Austrian Empire, Kaiserthum Österreich) என்பது ஆத்திரிய முடியாட்சியிலிருந்து 1804 இல் அதிகாரபூர்வப் பிரகடணத்துடன் உருவாக்கப்பட்ட மத்திய ஐரோப்ப பேரரசு ஆகும். இது பல்தேசியப் பேரரசாகவும் உலக வல்லமைகளின் ஒன்றாகவும் இருந்தது. புவியியல் ரீதியாக, இது உருசியப் பேரரசிற்கு அடுத்து ஐரோப்பாவில் இரண்டாவது பெரிய நாடாக இருந்தது (621,538 சதுர கிலோமீட்டர்கள் [239,977 ச. மைல்]). மேலும், உருசியாவிற்கும் பிரான்சிற்கும் அடுத்து மூன்றாவது அதிக மக்கள் தொகையைக் கொண்டிருந்ததோடு, செருமன் கூட்டமைப்பு நாடுகளில் பெரியதாகவும் பலமிக்கதாகவும் இருந்தது.
வெளி இணைப்புகள்
பகுப்பு:ஐரோப்பாவின் முன்னாள் நாடுகள் பகுப்பு:முன்னாள் பேரரசுகள்
முதன்மை மூலைவிட்டம்
நேரியல் இயற்கணிதத்தில், ஓர் சதுர அணி A இன் முதன்மை மூலைவிட்டம் (main diagonal, principal diagonal, primary diagonal, leading diagonal, major diagonal) என்பது அவ்வணியின் உறுப்புகள் A_{i,j}, i = j என்பனவற்றால் ஆனதாகும். இது அணியின் இடப்பக்க மேல் மூலையிலிருந்து வலப்பக்க கீழ் மூலைவரை அமையும். கீழுள்ள சதுர அணிகளில் அதன் முதன்மை மூலைவிட்டங்கள் சிவப்பு நிறத்தில் காட்டப்பட்டுள்ளன.
N வரிசையுள்ள சதுர அணி B இன் எதிர்மூலைவிட்டம் (antidiagonal, counterdiagonal, secondary diagonal, trailing diagonal or minor diagonal) என்பது அவ்ணியின் உறுப்புகள் B_{i,j},  என்பனவற்றால் ஆனது. இம்மூலைவிட்டம் அணியின் வலப்பக்க மேல் மூலையிலிருந்து இடப்பக்கக் கீழ் மூலைவரை அமைந்திருக்கும்.
ஆதாரங்கள்
பகுப்பு:அணிகள்
2705 வு
2705 வு என்பது ஒரு சிறுகோள் ஆகும். இது சூரியனைச் சுற்றி வருகின்றது. ஞாயிற்றுத் தொகுதியில் அமைந்துள்ள சிறுகோள் பட்டையில் இது அமைந்துள்ளது. அத்துடன், அமெரிக்கப் பெண் சிறுகோள் மற்றும் வால்வெள்ளிக் கண்டுபிடிப்பாளரான கரோலின் ழீன் சுபெல்மன் சூமேக்கரினால் 1980 தொடக்கம் 1994 வரையான காலப்பகுதியில் 376 சிறுகோள்கள் கண்டுபிடிக்கப்பட்டன. அவற்றுள் இச்சிறுகோளும் ஒன்றாகும். இச்சிறுகோளுடன் மொத்தம் கண்டுபிடிக்கப்பட்ட 376 சிறுகோள்களையும் கண்டுபித்தமைக்காக கரோலின் சூமேக்கருக்கு நாசா நிறுவனம் மீச்சிறப்பு அறிவியல் தகைமை விருதை 1996 இல் வழங்கியது.
மேற்கோள்கள்
பகுப்பு:சிறுகோள்கள்
ராசி நல்ல ராசி
ராசி நல்ல ராசி 1977 ஆம் ஆண்டு வெளிவந்த தமிழ்த் திரைப்படமாகும். கோபு இயக்கத்தில் வெளிவந்த இத்திரைப்படத்தில் ஜெய்சங்கர், விதுபாலா மற்றும் பலரும் நடித்துள்ளனர்.
பகுப்பு:1977 தமிழ்த் திரைப்படங்கள்‎ பகுப்பு:ஜெய்சங்கர் நடித்த திரைப்படங்கள்
மேற்குலக மெய்யியல்
மேற்குலக மெய்யியல் என்பது மேற்குலகத்தின் மெய்யியல் சிந்தனையையும் முறைமையும் குறிக்கும். மேற்குலக மெய்யியலை இந்திய, சீன, முதற்குடிமக்கள், இசுலாமிய மெய்யியல்களில் இருந்து ஒப்பிட்டு வேறுபடுத்தலாம். மெய்யியல் என்ற துறை அவ்வாறு அடையாளப்படுத்தப்பட்டு வளர்ச்சி பெற்றது மேற்குலகிலேயே ஆகும். இன்று உலகில் செல்வாக்குச் செலுத்தும் பல்வேறு சட்ட, அரசியல், சமூகக் கோட்பாடுகள் மேற்குலக மெய்யியல் இருந்தே தோற்றம்பெற்றன. மேற்குலக மெய்யியல் பண்டைக் கிரேக்கத்தில் உருவான கிரேக்க மெய்யியலுடன் தொடங்குகிறது. பின்னர் இது உலகின் பரந்த பகுதிகளையும் தழுவி வளர்ச்சி அடைந்துள்ளது.
மேற்குலக மெய்யியலின் துணைத் துறைகள்
மேற்குலக மெய்யியலாளர்கள், பல பிரிவுகளாக அல்லது சிந்தனைக் குழுக்களாகப் பிரிந்து இருப்பதைக் காணலாம். மெய்யியல் துறையின் வெவ்வேறு பகுதிகள் சார்ந்த பிரச்சினைகளைக் கையாள்வதனாலும், கருத்தியல் அடிப்படையிலான வேறுபாடுகளினாலும் இப்பிரிவுகள் உருவாகின்றன. பழங்காலத்தில் மிகவும் செல்வாக்குடன் விளங்கியது, ஏரணம், அறவியல், இயற்பியல் என்பவற்றைக் கையாளும் உறுதிப்பாட்டியல் (அல்லது "நடுநிலைக் கோட்பாடு") எனப்படும் மெய்யியல் பிரிவு. இது உலகின் இயல்பை அறிந்துகொள்வதற்கான ஒரு துறையாகக் கருதப்பட்டதுடன், மீவியற்பியல், இயற்கை அறிவியல் ஆகியவற்றை உள்ளடக்கியும் இருந்தது. தற்கால மெய்யியல், பொதுவாக, மீவியற்பியல் (அல்லது "நுண்பொருளியல்"), அறிவாய்வியல், அறவியல், அழகியல் என்னும் பிரிவுகளாக வகுக்கப்படுகின்றது. ஏரணம் சில வேளைகளில், மெய்யியலின் முக்கியமான ஒரு பிரிவாகவும், சில வேளைகளில் ஒரு தனியான அறிவியலாகவும், வேறு சில சமயங்களில் மெய்யியலின் பல்வேறு கிளைகளிலும் பயன்படும் ஒரு மெய்யியல் முறையாகவும் விளங்குகிறது.
தற்காலத்தில், இவ்வாறான முக்கிய பிரிவுகளுள் எண்ணற்ற துணைப் பிரிவுகளும் உள்ளன. பரந்த அளவில் பகுத்தாய்வு மெய்யியல், கண்டம்சார் மெய்யியல் போன்ற பிரிவுகளும் அவற்றுக்குள் துணைப்பிரிவுகளும் உள்ளன.
குறிப்பிட்ட துணைப்பிரிவுகளின் மீதான ஆர்வம் பல்வேறு கால கட்டங்களில் குறைந்தும் கூடியும் வந்துள்ளது. சில வேளைகளில் சில துணைப்பிரிவுகள் மெய்யியலாளரிடையே பெருமளவு ஆர்வத்தைத் தூண்டுவனவாக அமைவதுடன், மெய்யியலின் முக்கியமான பிரிவுகளைப் போலவே இவை தொடர்பிலும் பெருமளவு நூல்கள் வெளியாவதையும் காணலாம். கடந்த 40 ஆண்டுகளுக்கு மேலாக மீவியற்பியலின் ஒரு துணைப்பிரிவான மனம்சார் மெய்யியல், பகுத்தாய்வு மெய்யியலுள் பெருமளவு கவனத்தை ஈர்த்திருப்பது இதற்கு ஒரு எடுத்துக்காட்டு.
குறிப்புகள்
பகுப்பு:மேற்குலக மெய்யியல்
ஏவல் நிரலாக்கம்
கணினியியலில் ஏவல் நிரலாக்கம் என்பது தொழிற்துறையில் பரவலாகப் பயன்படுத்தப்படும் ஒரு நிரலாக்க கருத்தோட்டம் (programming paradigm) ஆகும். ஏவல் நிரலாக்கம் கணினியில் ஒரு நிரல் எப்படிச் செயற்பட வேண்டும் என்பதை படிப்படியாக நிரல் கூற்றுக்கள் ஊடாக விபரிக்கும். ஒவ்வொரு நிரல் கூற்றும் நிரலின் நிலையை (state) மாற்றக் கூடும்.
ஏவல் நிரலாக்கம் என்ற சொல் அறிவிப்பு நிரலாக்கத்தோடு ஒப்பிட்டுப் பயன்படுத்தப்படுகிறது. அறிவிப்பு நிரலாக்கத்தில் ஒரு நிரல் என்ன செய்ய வேண்டும் என்று விபரிக்கப்படும். ஆனால், எப்படிச் செய்ய வேண்டும் என்று விபரிக்கப்படமாட்டாது.
பகுப்பு:நிரலாக்கம்
ரிச்சர்ட் பென்னெட்
வெளி இணைப்பு
ரிச்சர்ட் பென்னெட் கிரிக்கட் ஆக்கைவ்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1872 பிறப்புகள் பகுப்பு:1953 இறப்புகள் பகுப்பு:ஹாம்ப்சையர் துடுப்பாட்டக்காரர்கள்
கோ சன்
கோ சன் (Ko San, பிறப்பு: அக்டோபர் 19, 1976) தென்கொரிய உயர் தொழில்நுட்ப நிறுவனத்தின் ஆய்வாளரும் தொழில்முனைவோரும் ஆவார்.
ஆரம்ப வாழ்க்கை
கோ புசான் நகரில் அக்டோபர் 19, 1976 இல் பிறந்தார். சிறுவயதிலேயே தந்தையை இழந்த இவரையும் இவரது சகோதரியையும் தாயார் வளர்த்தார். மேல்நிலைப் பள்ளியில் சீன மொழியை முக்கிய பாடமாக கொண்டு தேர்ந்த கோ, சோல் தேசிய பல்கலைக்கழகத்தில் கணிதத்துறையில் இணைந்தார். 2004 ஆம் ஆண்டு தென்கொரிய தேசிய புதுனர் குத்துச் சண்டைப் போட்டியில் வெண்கலப்பத்தக்கதைப் பெற்றார், மேலும் அதே ஆண்டு சீனாவின் சிஞ்சியாங் மாகாணத்தில் உள்ள 7,546 மீட்டர் உயரமான முஸ்டக் அடா மலையையும் ஏறினார்.
விண்ணோடியாகத் தெரிவு
2006 டிசம்பர் 25 அன்று கோ, சோயூஸ் டிஎம்ஏ-12 விண்கலத்தில் விண்ணோடுவதற்கான தென்கொரியாவின் முதல் விண்ணோடிக்கான தேர்வுகளில் இறுதிச் சுற்றுக்கு தெரிவானார். 2005 செப்டம்பர் 5 இல் தென்கொரிய அறிவியல் தொழினுட்ப அமைச்சு, உருசியாவில் நடைபெற்ற பயிற்சி மற்றும் தேர்வுகளின் மூலம் கோவை 29வயதான யீ சூ யியொன்னுக்கு மேலாக தெரிவு செய்தது. ஆனாலும், கோ விண்ணோடிகளின் யூரி ககாரின் பயிற்சி நிலையத்தில் பாதுகாப்பு நடைமுறைகளை இரு தடவைகள் மீறியதாகக் கூறி உருசிய நடுவண் விண்வெளி நிறுவனம் இவருக்குப் பதிலாக வேறொருவரை தெரிவு செய்யுமாறு கேட்டது. இதனால், அவரது தெரிவு மீளப் பெறப்பட்டது.
உருசியாவில் இருந்து திரும்பிய கோ, தொடர்ந்து கொரிய விண்வெளி ஆய்வு நிலையத்தில் பணி புரிந்தார்.
ஆதாரங்கள்
பகுப்பு:விண்வெளி வீரர்கள் பகுப்பு:1976 பிறப்புகள் பகுப்பு:தென் கொரிய நபர்கள் பகுப்பு:வாழும் நபர்கள்
டெக்கீலா
right|thumb|250px|பல்வேறு பாணிகளிலான டெக்கீலாக்கள்
டெக்கீலா (Tequila, ) என்பது குவாடலயராவின் வடமேற்கில் 65 கிமீ (40 மைல்கள்) தொலைவில் அமைந்துள்ள டெக்கீலா65 km நகரத்தைச் சுற்றியுள்ள பகுதியில் மற்றும் மெக்சிகோ நாட்டின் ஜாலிஸ்கோ மாநிலத்தின் மேற்கு மலைத்தொடர்களில் (லாஸ் ஆல்டோஸ்) பிரதானமாக வளரும்நீலக்கத்தாழையிலிருந்து பெறப்படும் மதுபானம் ஆகும். குறிப்பாக டெக்கீலாவைச் சுற்றியுள்ள பகுதியிலுள்ள சிவப்பு எரிமலை மண் நீலக்கத்தாழையின் வளர்ச்சிக்கு மிகவும் ஏற்றதாக இருக்கிறது என்பதுடன், அங்கே ஒவ்வொரு ஆண்டும் 300 மில்லியனுக்கும் மேற்பட்ட செடிகள் அறுவடை செய்யப்படுகின்றன. ஜாலிஸ்கோ மாநிலத்திலும், குவானஜுவாடோ, மிச்சோகன், நயாரித் மற்றும் டமாலிபஸ் மாநிலங்களின் பகுதிகளில் மட்டுமே இவை தயாரிக்கப்பட வேண்டும் என்று மெக்ஸிகன் சட்டங்கள் குறிப்பிடுகின்றன.
டெக்கீலா தொடர்ந்து 38–40 சதவிகித சாராயச் சத்தின் (ஆல்கஹால்) உள்ளடக்கத்துடன் (76–80 தடுப்பு), ஆனால் இதனை 35–55 சதவிகித சாராயச் சத்தின் உள்ளடக்கத்திற்கு (70–110 தடுப்பு) இடைப்பட்ட நிலையில் உற்பத்தி செய்ய முடியும். பெரும்பாலான டெக்கீலாக்கள் 80 சதவிகித தடுப்பு உள்ளவை என்றபோதிலும், பல நொதிப்பான்களும் 100 சதவிகித தடுப்பிற்கு நொதிக்க வைத்து பிறகு அதனுடைய கடுமையைக் குறைக்க தண்ணீரைக் கொண்டு பாதியாகக் குறைக்கச் செய்கின்றனர். நன்கு மதிக்கப்படுகின்ற பிராண்டுகளில் சில சாராயச்சத்தை, தணிப்பானாக கூடுதல் தண்ணீரைப் பயன்படுத்தாமல் 80 தடுப்பிற்கு நொதிக்க வைக்கின்றன.
வரலாறு
thumb|right|200px|நீலக்கத்தாழை "பைனாக்கள்" அல்லது "அன்னாசிகள்" கொண்டு சுமையேற்றப்படும் ஒரு நொதி கலன், டெக்கீலா தயாரிப்பின் முதல் நிலை. 1656ஆம் ஆண்டு வரை அதிகாரப்பூர்வமாக நிறுவப்படாத டெக்கீலா நகரத்திற்கு அருகாமையில் 16 ஆம் நூற்றாண்டில் முதன்முறையாக டெக்கீலா உருவாக்கப்பட்டது. 1521ஆம் ஆண்டில் ஸ்பானிஷ்காரர்கள் வருவதற்கு வெகுகாலத்திற்கு முன்பு அஸ்டக் மக்கள் முன்னதாக ஆக்ட்லி (பின்னாளில் மிகவும் பிரபலமானதாக புல்கே என்று அழைக்கப்பட்டது) என்றழைத்த புளிக்கச்செய்த பானத்தை நீலக்கத்தாழை செடியிலிருந்து உருவாக்கினர். ஸ்பானிஷ் வீரர்கள் தங்களுடைய சொந்த பிராந்தியை பயன்படுத்தி வந்தபோது, அவர்கள் வட அமெரிக்காவின் முதல் தொன்மம் வாய்ந்த நொதிக்கவைத்த மதுபானத்தை உற்பத்தி செய்ய இந்த நீலக்கத்தாழை பானத்தை நொதித்து வடிகட்டத் தொடங்கினர்.
கிட்டத்தட்ட 80 வருடங்கள் கழித்து ஏறத்தாழ 1600 ஆம் ஆண்டில் ஆல்டமிரா பிரபுவான டான் பெட்ரோ சான்ஷேஸ் டி டேஜில் என்பவர் நவீன கால ஜாலிஸ்கோவின் பிரதேசத்தில் உள்ள முதல் தொழிற்சாலையில் பெருமளவிற்கு டெக்கீலாவை தயாரிக்கத் தொடங்கினார். 1608ஆம் ஆண்டில், நூவா கலீசியாவின் குடியேற்ற ஆளுநர் அவருடைய தயாரிப்புகளுக்கு வரிவிதிக்கத் தொடங்கினார்.
இன்று பிரபலமானதாக இருக்கும் டெக்கீலா மெக்ஸிகோவில் உள்ள குவானஜூவாடோவில் 1800 ஆம் ஆண்டுகளின் முற்பகுதியில் முதல் முறையாக பெருமளவிற்கு உற்பத்தி செய்யப்பட்டன.
சமீபத்திய வரலாறு
2002 ஆம் ஆண்டிலிருந்து, சந்தையிடுபவர்களால் "அல்ட்ரா பிரீமியம்" மற்றும் "சூப்பர்-பிரீமியம்" என்று அழைக்கப்பட்ட அதிக விலைகொண்ட டெக்கீலாக்களின் விற்பனை 28 சதவிகிதத்திற்கு அதிகரித்தது. அமெரிக்க நொதித்து வடிகட்டல் சபையின் கூற்றுப்படி சராசரி வளர்ச்சி விகிதம் வருடத்திற்கு 8.6 சதவிகிதமாகும். ஆடம்ஸ் லிக்கர் கையேட்டின் அடிப்படையில் அமைந்த ஐடபிள்யுஎஸ்ஆரின் 2007 ஆம் ஆண்டு அறிக்கையில் காட்டப்பட்டுள்ளபடி 100 மில்லியன் பீப்பாய்களுக்கும் மேலாக எட்டிய விற்பனையால் எதிர்பார்ப்பிற்கும் மீறிய விற்பனை அதிகரித்தது. 1990கள் மற்றும் 2000 ஆம் ஆண்டுகளில், டெக்கீலாவின் அதிகரித்த உலகளாவிய புகழ் டெக்கீலாவின் மீதான காப்பரேட் ஆர்வத்தைத் தூண்டியது. இதன் விளைவாக ஏற்பட்ட குறிப்பிடத்தகுந்த முன்னேற்றங்கள்:
சில டெக்கீலாக்கள் குடும்பத்திற்கு சொந்தமான தொழிற்சின்னங்களைக் கொண்டதாகவே இருந்தாலும், நன்கறி்யப்பட்ட பெரும்பாலான டெக்கீலா தொழிற்சின்னங்கள் பெரிய பன்னாட்டு நிறுவனங்களால் சொந்தமாக்கப்பட்டுள்ளன. இருப்பினும், நூற்றுக்கும் மேற்பட்ட நொதிப்பகங்கள் மெக்ஸிகோவில் நூற்றுக்கணக்கான தொழிற்சின்னங்களுக்கும் மேல் உருவாக்கியிருக்கின்றன என்பதோடு 2,000க்கும் மேற்பட்ட தொழிற்சின்னப் பெயர்கள் பதிவுசெய்யப்பட்டிருக்கின்றன (2009 ஆம் ஆண்டு புள்ளிவிவரம்). இதன் காரணமாக, ஒவ்வொரு புட்டி டெக்கீலாவும் எந்த நொதிப்பகத்தில் அந்த டெக்கீலா தயாரிக்கப்பட்டது என்பதை விவரிக்கும் தொடர் எண்ணை (என்ஓஎம்) கொண்டிருக்கின்றன. ஏனென்றால் பல்வேறு விதமான நொதிப்பகங்கள் இருப்பதன் காரணமாக பல்வேறு தொழிற்சின்னங்களிலான டெக்கீலாக்கள் அதே இடத்திலிருந்து வருகின்றன.
குறைந்த அளவிற்கு தயாரிக்கப்பட்ட ஒரு லிட்டர் பிரீமியம் டெக்கீலா டெக்கீலா லே .925 என்ற நிறுவனத்தால் ஜாலிஸ்கோ, டெக்கீலாவில் 2006 ஆம் ஆண்டு ஜூலையில் 225,000 அமெரிக்க டாலர்களுக்கு விற்பனை செய்யப்பட்டது. இந்த டெக்கீலாவை உள்ளிட்டிருக்கும் புட்டி பிளாட்டினம் மற்றும் தங்கத்தாலான இரண்டு கிலோ எடையைக் கொண்டிருந்தது. இதுவரை விற்கப்பட்டதிலேயே விலைமிகுந்த புட்டிக்கான கின்னஸ் உலக சாதனைகளிடமிருந்து இதன் தயாரிப்பாளர் சான்றிதழைப் பெற்றார்.
2008 ஆம் ஆண்டில், மெக்ஸிகன் அறிவியலாளர்கள் 80-தடை (40 சதவிகித சாராயச் சத்து உள்ளடக்கம்) டெக்கீலாவை வைரங்களாக மாற்றுவதற்கான முறையைக் கண்டுபிடித்தனர். இந்த நிகழ்முறையில் டெக்கீலாவை ஆவியாக்குவதற்கு 800 டிகிரிகள் செல்சியசிற்கும் மேலாக (1,400 டிகிரி பாரன்ஹீட்) டெக்கீலா வெப்பப்படுத்தப்பட்டது. டெக்கீலா உட்பொருட்கள் குளிர்ந்து ஒரு சமமான தூய அடுக்காக இரும்பு அல்லது சிலிக்கான் பாத்திரங்களில் படிந்தன. இதன் விளைவுகள் பல்வேறு வர்த்தக மற்றும் தொழிற்துறை பயன்பாடுகளைக் கொண்டிருக்கும் என்று நம்பப்பட்டது, ஆனால் நகைகளில் பயன்படுத்துவதற்கு இவை மிகவும் சிறியவையாக இருந்தன (100–400 நானோமீட்டர் விட்டம்).
2006 ஆம் ஆண்டு டெக்கீலா வர்த்தக ஒப்பந்தம்
thumb|right|250px|நீலக்கத்தாழை
2003 ஆம் ஆண்டில், மற்ற நாடுகளுக்கு ஏற்றுமதி செய்யப்படும் முன்னர் மெக்ஸிகோவில் தயாரிக்கப்படும் டெக்கீலா அனைத்தும் மெக்ஸிகோவில்தான் புட்டிகளில் அடைக்கப்பட வேண்டும் என்பதைக் கோரும் முன்மொழிவை மெக்ஸிகோ வெளியிட்டது. மெக்ஸிகன் அரசாங்கம் மெக்ஸிகோவில் புட்டியில் இடப்படும் டெக்கீலா தனது தரத்திற்கு உத்திரவாதம் அளிக்கும் என்று கூறியது. அமெரிக்காவில் உள்ள மதுபான நிறுவனங்கள் மெக்ஸிகோ நாடு தனது சொந்த நாட்டிலேயே புட்டியில் இடப்படுவதற்கான வேலை வாய்ப்புக்களை உருவாக்க விரும்புகிறது என்று கூறின. இந்தச் சட்டம் சர்வதேச வர்த்தக ஒப்பந்தங்களை மீறுகின்றன என்றும் உலகம் முழுவதிலுமான வழக்கமான ஏற்றுமதி நடவடிக்கைகளோடு உடன்படவில்லை என்றும் அமெரிக்காவில் உள்ள மதுபான நிறுவனங்கள் கூறின. இந்த முன்மொழிவு கலிபோர்னியா, அர்கானஸ், மிஸோரி மற்றும் கென்டகியில் உள்ள தொழிற்சாலைகளில் வேலைவாய்ப்புக்கள் இழப்பிற்கு வழிவகுக்க காரணமாக அமைந்திருக்கலாம், ஏனென்றால் அமெரிக்காவிற்கு மொத்தமாக ஏற்றுமதி செய்யப்பட்ட மெக்ஸிகன் டெக்கீலா இந்தத் தொழிலகங்களில்தான் புட்டிகளில் இடப்பட்டன. 2006 ஆம் ஆண்டு ஜனவரி 17 இல், அமெரிக்காவும் மெக்ஸிகோவும் அமெரிக்காவிற்குள்ளாக பெரிய அளவிற்கு டெக்கீலா இறக்குமதியை அனுமதிக்கும் ஒப்பந்தத்தில் கையொப்பமிட்டன. இந்த ஒப்பந்தம் அங்கீகரிக்கப்பட்ட புட்டி அடைப்பாளர்களை அடையாளம் காண "டெக்கீலா புட்டி அடைப்பாளர்கள் பதிவை" உருவாக்கியது என்பதுடன் இந்தப் பதிவை கண்காணிப்பதற்கான நிறுவனத்தையும் உருவாக்கியது.
என்ஓஎம்
இந்த என்ஓஎம் நீலக்கத்தாழை அளிப்பு, உற்பத்தி, புட்டியில் இடுதல், சந்தையிடல் சம்பந்தப்பட்ட எல்லா நிகழ்முறைகள் மற்றும் நடவடிக்கைகளோடும், டெக்கீலா எனப்படும் நொதித்து வடிகட்டப்படும் சாராயச் சத்து கொண்ட பானத்தோடு தொடர்புடைய தகவல் மற்றும் தொழில் நடவடிக்கைகளோடு சம்பந்தப்பட்ட எல்லா நிகழ்முறைகள் மற்றும் நடவடிக்கைகளுக்கும் இது பொருந்துகிறது. டெக்கீலா, பிரகடனத்தில் குறிப்பிடப்பட்டுள்ளபடி உள்நாட்டு மாகாணங்கள் மற்றும் நகராட்சிகளில் வளர்க்கப்படும் டெக்கீலா, வெபர் புளூ வகையின் நீலக்கத்தாழையைப் பயன்படுத்தி தயாரிக்கப்பட வேண்டும். மேலும், "டெக்கீலாவின்" தோற்றம், சட்டம், தொழில்துறை சொத்து விதி, உள்நாட்டு நுகர்வோர் பாதுகாப்புச் சட்டம் மற்றும் சம்பந்தப்பட்ட பிற விதிமுறைகள் ஆகியவற்றின் இடுபெயரினுடைய பாதுகாப்பின் தற்போதைய பொதுப் பிரகடனத்துடன் இணைந்து, "டெக்கீலா" தோற்றத்தின் இடுபெயரினுடைய பாதுகாப்பிற்கான தொழில்நுட்ப விவரங்கள் மற்றும் சட்டபூர்வத் தேவைகளையும் என்ஓஎம் நிறுவியுள்ளது.
எல்லா உண்மையான, நெறிமுறைப்படுத்தப்பட்ட டெக்கீலாக்களும் புட்டியில் என்ஓஎம் அடையாளக்குறியைக் கொண்டிருக்கும். 1990 ஆம் ஆண்டிலிருந்தான முக்கியமான சட்டங்கள் என்ஓஎம்-006-எஸ்சிஎஃப்ஐ-1993 என்பதுடன் பின்னாளில் என்ஓஎம்-006-எஸ்சிஎஃப்ஐ-1994 ஆக புதுப்பிக்கப்பட்டதுடன் சமீபத்தில் 2005 ஆம் ஆண்டில் செய்யப்பட்ட திருத்தம் என்ஓஎம்-006-எஸ்சிஎஃப்ஐ-2005 ஆகும்.
என்ஓஎம்க்கு அடுத்ததாக வரும் எண் அரசாங்கத்தால் நிர்ணயிக்கப்பட்ட நொதி எண் ஆகும். என்ஓஎம் டெக்கீலா தயாரிக்கப்பட்ட நொதி நிறுவனத்தின் இடம், மேலோட்டமாக தாய் நிறுவனம் அல்லது -இந்த விஷயத்தில் தொழிலகத்திற்கு நிறுவனம் குத்தகை எடுத்த இடம்- தொழிலகத்தை குறிப்பிடாது.
உற்பத்தி
left|thumb|260px|2008 ஆம் ஆண்டில் டெக்கீலா மற்றும் நீலக்கத்தாழையின் உற்பத்தி டெக்கீலாவிற்கு கரும்பச்சை மற்றும் நீலக்கத்தாழைக்கான வெளிர் நிறம்
நீலக்கத்தாழை சாகுபடி கைமுறையான முயற்சியாகவும், நவீன வேளாண் தொழில்நுட்பத்தால் மாற்றப்படாததாகவும் மற்றும் நூற்றாண்டுகளுக்கு முந்தையதாகவுமே இருக்கிறது. இந்த நீலக்கத்தாழை கையாலேயே விதைக்கப்பட்டு, வளர்க்கப்பட்டு சாகுபடி செய்யப்படுகிறது. இதை அறுவடை செய்பவர்களான "ஜிமாதோர்ஸ் " இந்தச் செடியைப் பற்றி பல தலைமுறை அறிவைக் கொண்டிருக்கின்றனர் என்பதுடன் அவை சாகுபடி செய்யப்பட வேண்டிய முறையையும் கற்றுவைத்திருக்கின்றனர். இந்த ஜிமார்தோர்கள் நெருக்கமான வரிசைகளில் வேகமாக வேலை செய்கின்ற, தாய்ச் செடியை சேதப்படுத்தாமல் ஹிஜோல்களை (நீலக்கத்தாழையின் கருக்கள்) நீக்குகின்ற, பைனா க்களை (அன்னாசியின் ஸ்பானிஷ் பெயர்) நீக்குகின்ற மற்றும் ஒவ்வொரு செடியும் அறுவடை செய்வதற்கு எப்போது தயாராக இருக்கிறது என்பதை தீர்மானிக்கவும் திறன் பெற்றவராக இருக்க வேண்டும். மிக விரைவாக என்றால் போதுமான சர்க்கரைகள் இருக்காது, மிகத் தாமதமாக என்றால் செடியானது தன்னுடைய சர்க்கரைகளை பின்னதாக காற்றால் அடித்துச் செல்லப்படக்கூடிய விதைகளை உயரத்தில் கொண்டிருக்கும் கியோட்டை (20–40 அடி உயரமுள்ள தண்டு) வளர்க்க பயன்படுத்திக்கொண்டுவிடும். 40 முதல் 70 பவுண்டுகள் எடையுள்ள பினாக்கள் கொவா எனப்படும் தனித்துவமான கத்தி கொண்டு வெட்டி அகற்றப்படுகின்றன. அவை பிறகு உரிக்கப்பட்டும் அவற்றின் சாறுகள் அழுத்தி வெளியில் எடுக்கப்பட்டும் நொதிக்க வைக்கும் தொட்டிகளிலும் கொள்கலன்களிலும் இடப்படுகின்றன. சில டெக்கீலா நிறுவனங்கள் பினாக்கள் டஹோனாவைக் (கற்சக்கரம்) கொண்டு அரைக்கப்படுகின்ற பாரம்பரிய முறையை இப்போதும் பின்பற்றுகின்றன. மஸ்தோ (நீலக்கத்தாழை சாறு, சிலபோது இழைமம்) பிறகு மரம் அல்லது உலோக கொள்கலன்களில் சர்க்கரையை சாராயச் சத்தாக மாற்றுவதற்கு சில நாட்களுக்கு நொதிக்க வைக்கப்படுகின்றன. ஒவ்வொரு நிறுவனமும் தங்களது புளிக்காடியை தீவிரமாக பாதுகாக்கின்றன. இந்த நொதிக்க வைக்கப்பட்ட தயாரிப்பு பின்னர் தெளிவற்ற அல்லது பால்போன்ற திரமான "ஆர்டினியோ " எனப்படுவதை தயாரிக்க ஒருமுறை வடிகட்டப்படுகிறது, பின்னர் தெளிவான வெள்ளி நிற டெக்கீலாவை தயாரிக்க இரண்டாவது முறையாக வடிகட்டப்படுகிறது. சில வடிகட்டு நிறுவனங்கள் மும்முறை வடிகட்டப்பட்ட தயாரிப்பை உருவாக்க மீண்டும் ஒருமுறை வடிகட்டுகின்றன. அங்கிருந்து டெக்கீலா தணிக்கப்பட்ட "வெள்ளிநிற டெக்கீலாவாக" புட்டியில் இடப்படுகிறது, அல்லது பழமையாக்கும் நிகழ்முறையைத் தொடங்க பீப்பாய்களில் நிரப்பப்படுகிறது.
இருப்பினும், பெரும்பாலான நீலக்கத்தாழை செடிகளும் மேற்கு நோக்கிய சரிவுகளில் வளர்க்கப்பட்டு, நாள்முழுவதும் பெரும்பாலான சூரிய ஒளியைப் பெற அனுமதிக்கப்படுகின்றன. இந்தச் செடிகள் உயரமான, அகன்ற, அதிக சாறு நிரம்பியதாக இருக்கின்றன. தாழ்நிலங்களில் வளர்க்கப்படும் டெக்கீலாக்கள் மிகுந்த மண் வாசனைகளைப் பெற்றிருக்கின்றன என்பதுடன் அவை சிறிய பக்கங்களிலேயே இருக்கின்றன.
டெக்கீலாக்களின் வகைகள்
மிக்ஸ்டோஸ் மற்றும் 100 சதவிகித நீலக்கத்தாழை என்ற இரண்டு அடிப்படை வகைகள் இருக்கின்றன. மிக்ஸ்டோஸ் நொதிக்கவைக்கும் நிகழ்முறையில் மற்ற சர்க்கரைகளின் 49 சதவிகிதத்தை எடுத்துக்கொள்கின்றன, நீலக்கத்தாழை மீதமுள்ளதை எடுத்துக்கொள்கிறது. குளுக்கோஸ் மற்றும் ஃபுருக்டோஸ் ஆகிய இரண்டு சர்க்கரைகளையும் மிக்ஸ்டோஸ் பயன்படுத்திக்கொள்கிறது.
100 சதவிகித நீலக்கத்தாழை டெக்கீலாவில் பிளான்கோ அல்லது பிளாட்டா வடிகட்டப்பட்ட நீலக்கத்தாழையின் முனைப்பான வாசனையுடன் கடினமானதாக இருக்கிறது, அதேசமயம் ரெபாஸோடோ மற்றும் அனெஜோ ஆகியவை மென்மையாக, நேர்த்தியானதாக மற்றும் மிகவும் சிக்கலானதாக இருக்கிறது. பீப்பாய்களில் பழமையாக்கப்படும் மற்ற மதுபானங்களுடன் டெக்கீலா மரத்தின் வாசனைகளை எடுத்துக்கொண்டதாக இருக்கிறது, அத்துடன் சாராயச் சத்தின் கடினத்தன்மை இனிப்பாக மாறுகிறது. 100 சதவிகித நீலக்கத்தாழை டெக்கீலாவுடனான பிரதான வாசனை வேறுபாடு தானிய மதுபானங்களைக் காட்டிலும் (மிகவும் சிக்கலானதாக இருப்பது) மிகுந்த காய்கறித்தன்மை கொண்ட அடிப்படை உட்பொருளாக இருக்கிறது.
டெக்கீலா ஐந்து வகைகளுள் ஒன்றில் வழக்கமாக பாட்டிலில் அடைக்கப்படுகிறது:
பழமையாக்கும் நிகழ்முறை
thumb|250pc|டெக்கீலா ஓக் மர பீப்பாய்களில் அப்படியே வைக்கப்படுகிறது அல்லது பழமையாக்கப்படுகிறது
ரெபாஸாடோ 20,000 லிட்டர்களுக்கும் பெரிய பீப்பாய்கள் அல்லது கொள்கலன்களில் அப்படியே வைக்கப்பட்டு, செழிப்பான மற்றும் மிகவும் கலவையான வாசனைகளாக்க அனுமதிக்கப்படுகிறது. முன்னுரிமையளிக்கப்படும் ஓக் அமெரிக்கா, பிரான்ஸ் அல்லது கனடாவிலிருந்து வருகிறது, அவை வழக்கமாக வெள்ளை நிற ஓக் மரமாக இருக்கையில் சில நிறுவனங்கள் புகை வாசனையைப் பெறுவதற்கு மரத்தை எரிப்பதை தேர்வுசெய்கின்றன, அல்லது வெவ்வேறு வகையிலான சாராயச் சத்தை வைத்திருப்பதற்குப் பயன்படுத்தப்பட்ட பீப்பாய்களைப் பயன்படுத்துகின்றன (எ.கா. விஸ்கி, ஸ்காட்ச், அல்லது ஒயின்). சில ரெபாஸாடோக்கள் அதே மர வாசனை மற்றும் மென்மையை அடைய புதிய மரப் பீப்பாய்களில் பழமையாக்கப்படுகின்றன, ஆனால் குறைவான காலத்திற்குத்தான்.
புழு
பொதுவாக சில டெக்கீலாக்கள் புட்டியில் 'புழுவைக்' கொண்டிருப்பதாக தவறான கருத்து நிலவுகிறது. வழக்கமாக ஓக்ஸாக்கா மாகாணத்திலிருந்து வரும் குறி்ப்பிட்ட மெஸ்கால்கள் மட்டுமே எப்போதும் கோன் குஸானாவை விற்கின்றன, அத்துடன் இது 1940களில் மட்டுமே சந்தையிடும் உத்தியாகத் தொடங்கியது. இந்தப் புழு உண்மையில் நீலக்கத்தாழை செடியில் வாழும் ஹைபோட்டா அகாவிஸ் என்ற அந்துப்பூச்சியின் முட்டைப்புழு வடிவமாகும். நிகழ்முறையின்போது செடியில் இருக்கும் ஒன்றைக் கண்டுபிடிப்பதானது தொற்று மற்றும் குறைந்த தரமுள்ள தயாரிப்பு என்பதைக் குறிக்கிறது. இருப்பினும் இந்தத் தவறான கருத்து தொடர்ந்தபடியே இருக்கிறது என்பதுடன் இந்த முயற்சி மற்றும் சந்தையிடுதல் அனைத்தும் டெக்கீலாவை பிரீமியம் என்று குறி்ப்பிடுகின்றன -பிராந்திக்கு தொடர்புடைய அதேமுறையில் கோன்யாக் பார்க்கப்படுவது- இந்த எல்லைகளைத் தெளிவற்றதாக்கும் ஷூட்டர்ஸ்-அண்ட்-ஃபன் சந்தைக்கான சில வாய்ப்பாக்க நீக்க தயாரிப்பாளர்களும் இருக்கின்றனர்.
வணிகமுத்திரைகள்
பல டெக்கீலா வணிகமுத்திரைகள் இருக்கின்றன; 2008 ஆம் ஆண்டில் 128 தயாரிப்பாளர்களிடமிருந்து 901 பதிவுசெய்யப்பட்ட வணிகமுத்திரைகள் இருப்பதாக கன்ஜெஸோ ரெகுலேடர் டெல் டெக்கீலா தெரிவித்திருக்கிறது.
டெக்கீலா அருந்துதல்
மெக்ஸிகோவில், டெக்கீலா தொடர்ந்து நேரடியாகவே அருந்தப்படுகிறது. இது சில பகுதிகளில் ஆரஞ்சு சாறு, ஒரு இனிப்பான, புளிப்பு மற்றும் தேன்பாகு (அல்லது தக்காளி சாறு) மற்றும் காரமான மிளகாய்களிலிருந்து தயாரிக்கப்பட்ட சாங்ரிட்டாவை துணையாகக் கொண்டு சிறந்த டெக்கீலாவை அருந்துவது பிரபலமானதாக இருக்கிறது. சம அளவிலான டெக்கீலா மற்றும் சாங்ரிட்டா சாப்பிடுவது உப்பு அல்லது எலுமிச்சை இல்லாமல் மாற்றாக உறிஞ்சப்படுகிறது.
மெக்ஸிகோவிற்கு வெளியில் ஒரு ஒற்றை டெக்கீலா அருந்துவது தொடர்ந்து உப்பு மற்றும் எலுமிச்சை துண்டுடன் பரிமாறப்படுகிறது. இது "டெக்கீலா க்ருடா" என்று அழைக்கப்படுவதுடன் சில நேரங்களில் "டிரெயினிங் வீல்ஸ்" "லிக்-சிப்-சக்," அல்லது "லிக்-ஷூட்-சக்" என்றும் குறிப்பிடப்படுகிறது (இந்த உட்பொருட்களின் கலவை உள்ளெடுக்கப்படுவதன் முறையைக் குறிப்பது). குடிப்பவர் ஆட்காட்டி விரலுக்கும் பின்னுள்ள பகுதியை ஈரமாக்கிக்கொண்டு (வழக்கமாக சப்புவதன் மூலம்) உப்பில் ஊற்றுகிறார். பிறகு அந்த உப்பு கையிலிருந்து வழிகிறது, டெக்கீலா குடிக்கப்பட்டு பழத்துண்டு விரைவாக கடித்துக்கொள்ளப்படுகிறது. இதைத் தொடர்ந்து அருந்தும் குழுக்களிடத்தில் பொதுவானதாக இருக்கிறது. இந்த முறையில் டெக்கீலாவை அருந்துவது டெக்கீலா ஸ்லாம்மர் என்று தவறாகவே அழைக்கப்படுகிறது (உண்மையில் டெக்கீலா மற்றும் கார்பனேற்றப்பட்ட பானத்தின் கலவை). இந்த பாரம்பரியமான மெக்ஸிகன் பானம் நேரடியான டெக்கீலா ஆகும், எலுமிச்சை குடிப்பவர் பயன்படுத்த தேர்வுசெய்யக்கூடிய பழமாகும். டெக்கீலாவின் "எரிச்சலை" உப்பு குறைப்பதாக நம்பப்படுகிறது என்பதுடன் புளிப்பான பழம் வாசனையை சமன்செய்து அதிகரிக்கச் செய்கிறது. ஜெர்மனியிலும் மற்ற நாடுகள் சிலவற்றிலும், டெக்கீலா ஓரோ (தங்கநிறம்) முன்னதாக லவங்கப்பட்டை மற்றும் பின்னதாக ஆரஞ்சுத் துண்டுகள் எடுத்துக்கொள்ளப்பட்டு நுகரப்படுகிறது, அதேசமயம் டெக்கீலா பிளான்கோ (வெள்ளிநிறம்) உப்பு மற்றும் எலுமிச்சையுடன் நுகரப்படுகிறது. முடிவில், மற்ற பிரபலமான மதுபானங்கள் போன்ற அருந்துதல் சார்ந்த விளையாட்டுக்களும் பாடி ஷாட் போன்ற "ஸ்டண்ட்" பானங்களும் இருக்கின்றன.
உயர்தரமானவற்றில் பல, 100 சதவிகித நீலக்கத்தாழை டெக்கீலாக்கள் குறிப்பிடத்தகுந்த சாராய எரிச்சலை அளிப்பதில்லை என்பதோடு அவற்றை உப்பு மற்றும் எலுமிச்சையுடன் குடிப்பதால் பெரும்பாலான வாசனையையும் நீக்கிவிடுகிறது என்பதை கவனத்தில் கொள்ள வேண்டும். இந்த டெக்கீலாக்கள் வழக்கமாக சாதாரண கோப்பைகளுக்கு பதிலாக வட்டவடிவ கோப்பையிலிருந்து அருந்தப்படுகிறது என்பதுடன், விரைவாக குடிப்பதற்கு பதிலாக நீண்டநேரம் சுவைத்து அருந்தப்படுகிறது.
டெக்கீலா கோப்பைகள்
thumb|right|150px|ஒரு மார்கரிட்டா கோப்பை
நேர்த்தியாக பரிமாறப்படும்போது (கூடுதல் சேர்மானங்கள் இல்லாமல்) டெக்கீலா கபாலிட்டோ (ஸ்பானிஷ் மொழியில் "சிறிய குதிரை") எனப்படும் குறுகலான கோப்பையில் பெரும்பாலும் பரிமாறப்படுகிறது, ஆனால் வட்டவடிவ கோப்பையிலிருந்து டம்ப்ளர் வரை எதையும் காணமுடிகிறது.
கோன்ஸஜோ ரெகுலேடர் டெல் டெக்கீலா (டெக்கீலா ஒழுங்குமுறை கவுன்சில்) ரீடல் உருவாக்கிய ஓவர்ச்சர் டெக்கீலா கோப்பையை 2002ஆம் ஆண்டில் "அதிகாரப்பூர்வ டெக்கீலா கோப்பை" என்று அங்கீகரித்துள்ளது.
உப்பு, சர்க்கரை, அல்லது வெறுமையாக விளிம்பிடப்பட்ட மார்கரிட்டா கோப்பை, மார்கெரிட்டா உள்ளிட்ட முழுமையான டெக்கீலா/பழ கலவை பான வகைக்கான அடிப்படை அம்சமாக இருக்கிறது.
மற்ற பானங்கள்
டெக்கீலா சம்பந்தப்பட்ட கிட்டத்தட்ட முடிவற்ற வகையிலான பானங்கள் இருக்கின்றன என்பதோடு தயார் செய்பவரின் கற்பனையை மட்டும் நம்பியிரு்பபவையாக இருக்கின்றன. பெரும்பாலான கடின மதுபானங்களோடு, டெக்கீலா சன்ரைஸ் மற்றும் மெட்டாடோர் போன்ற பழச்சாறு சேர்க்கப்பட்டு உருவாக்கப்படும் டெக்கீலா மற்றும் பெரும் எண்ணிக்கையிலான டெக்கீலா பானங்களோடு சம்பந்தப்பட்ட மார்டினி வகைகள் இருக்கின்றன. சோடாக்களும் மற்ற கார்பனேற்றப்பட்ட பானங்களும் டெக்கீலா ஸ்லாம்மரில் இருப்பதுபோன்று பொதுவான கலவைகளாக இருக்கின்றன.
டெக்கீலா காக்டஸிலிருந்து நொதிக்கச் செய்யப்படுவதில்லை. நீலக்கத்தாழையும் காக்டியும் தொடர்பற்றவை என்றாலும் இரண்டுமே மிகுந்த சதைப்பற்றுள்ளவை.
அமெரிக்காவில், ஜூலை 24 தேசிய டெக்கீலா தினமாகும்.
வெளிப்புற இணைப்புகள்
பகுப்பு:மதுபானங்கள் பகுப்பு:கூகுள் தமிழாக்கம்-உணவு
சி. ஏ. வைட்
சர் சார்லஸ் அர்னால்ட் வைட் (Sir Charles Arnold White) (1858 - 6 செப்டம்பர் 1931) என்பவர் ஒரு பிரித்தானிய வழக்கறிஞர் ஆவார். இவர் 1898 முதல் 1899 வரை மதராஸ் மாகாணத்தின் அரசு தலைமை வழக்கறிஞராக வும், 1899 முதல் 1914 வரை மதராஸ் உயர் நீதிமன்ற தலைமை நீதிபதியாகவும் பணியாற்றினார்.
தொழில்
இவர் 1898 முதல் 1899 வரை மதராஸ் மகாணத்தின் அரசு தலைமை வழக்கறிஞராகவும், மதராஸ் சட்டமன்ற உறுப்பினராகவும் பனியாற்றினார். இவர் மதராஸ் உயர்நீதிமன்றத்தின் தலைமை நீதிபதியாக நியமிக்கப்பட்டதைத் தொடர்ந்து 1899 இல் இவர் அப்பதவிகளை ராஜினாமா செய்தார். 1914 இல், இந்தியத் தலைமை ஆளுநரின் நிர்வாகக் குழுவுக்கு வைட் நியமிக்கப்பட்டார். மேலும் இவர் மெட்ராஸ் பல்கலைக்கழகத்தின் துணைவேந்தராகவும் பணியாற்றினார்.
வலசைவெட்டிகாடு ஊராட்சி
வலசைவெட்டிகாடு ஊராட்சி (Valasaivettikadu Gram Panchayat), தமிழ்நாட்டின் திருவள்ளூர் மாவட்டத்தில் உள்ள கடம்பத்தூர் வட்டாரத்தில் அமைந்துள்ளது. இந்த ஊராட்சி, திருவள்ளூர் சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 809 ஆகும். இவர்களில் பெண்கள் 401 பேரும் ஆண்கள் 408 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஏ. கே. ஜி. அகமது தம்பி மரைக்காயர்
கான் பகதூர் ‘ஸர்’ அஹ்மத் தம்பி மரைக்காயர் 1878ஆம் ஆண்டு தமிழ் நாட்டின் நாகப்பட்டினம் மாவட்டத்தில் பிறந்தார். இவரது தந்தையான குலாம் முஹ்யித்தீன் மரைக்காயர் பெரும் வணிகரும், நிலச்சுவாந்தாரும் ஆவார். சென்னை மாகாண முதல் சட்டசபைக்கு நேரடி தேர்தலில் 1913ஆம் ஆண்டு முதல் 1920ஆம் ஆண்டு வரை தேர்ந்தெடுக்கப்பட்ட சட்டமன்ற உறுப்பினராவார். மேலும் சென்னை மாகாண சென்னை மாகாண முதல் சட்டசபைக்கு நேரடி தேர்தலில் தேர்ந்தெடுக்கப்பட்ட முதல் முஸ்லிம் சட்ட மன்ற உறுப்பினரரும் இவரே.
மேற்கோள்கள்
பகுப்பு:கான் பகதூர் பட்டம் பெற்றவர்கள் பகுப்பு:தமிழக அரசியல்வாதிகள் பகுப்பு:தமிழ்நாடு சட்டமன்ற உறுப்பினர்கள் பகுப்பு:1 ஆவது தமிழ்நாடு சட்டமன்ற உறுப்பினர்கள் பகுப்பு:தமிழ் முசுலிம் நபர்கள் பகுப்பு:நாகப்பட்டினம் மாவட்ட நபர்கள் பகுப்பு:இந்திய அரசியல்வாதிகள் பகுப்பு:இந்திய முஸ்லிம்கள் பகுப்பு:1878 பிறப்புகள் பகுப்பு:இருபதாம் நூற்றாண்டு இந்திய அரசியல்வாதிகள்
உலோகாயதச் சித்தர்
உலோகாயதச் சித்தர் என்பவர் பெயரில் சில பாடல்கள் கிடைக்கின்றன. இவர் பற்றி விரிவான விபரங்கள் இல்லை. ஆனால் இவர் எழுதியதாகக் கூறப்படும் பாடல்கள் உள்ளன. இவர் மிகவும் பிந்திய காலத்தவராகவே கருதப்படுகிறார். இந்தப் பாடல்களில் உலகாயதப் பார்வை உள்ளது.
எடுத்துக்காட்டுப் பாடல்
பகுப்பு:சித்தர்கள்
முட்டைக்கார் (நெல்)
முட்டைக்கார் (Muttaikar) என்று அழைக்கப்படும் இந்த நெல் வகை, ஒரு பாரம்பரிய நெல் வகையாகும். தமிழகத்தின், காஞ்சிபுரம் மாவட்டம், திருக்கழுக்குன்றம் வட்டராத்தில் உள்ள "இடையூர்" எனும் நாட்டுப்புறப் பகுதியில் பிரதானாமாக விளையக்கூடிய இந்நெல் வகை, ஒரு ஏக்கருக்கு சுமார் 1350 கிலோ நெல் தானியமும், சுமார் 1200 கிலோ வைக்கோலும், மகசூலாக கிடைப்பதாக கூறப்படுகிறது.
பருவகாலம்
குறுகியகால வகையைச்சார்ந்த நெற்பயிர்கள் சாகுபடி செய்ய ஏற்ற பருவகாலமான நவரைப் பட்டம் எனும் இப்பருவத்தில், 30 நாட்கள் நாற்றங்கால் உட்பட 120 நாள் வயதுடைய முட்டைக்கார் நெற்பயிர் பயிரிடப்படுகிறது. மேலும் டிசம்பர் - சனவரி மாதங்களில் தொடங்கக்கூடிய இப்பட்டத்தில் தமிழ்நாட்டின் பெரும்பாலான மாவட்டங்களில், இதுபோன்ற குறுகியகால நெற்பயிர்கள் சாகுபடி செய்ய ஏற்றப் பருவமாக விளங்குகிறது.
வளருகை
ஈரநில நேரடி நெல் விதைப்பு, மற்றும் நாற்று நடுதல் என இரண்டு முறைகளையும் பின்பற்றி விளைவிக்கப்படும் இந்த நெற்பயிர், 4½ - 5 அடிகள் உயரம் வரை வளர்ந்து, தண்டுடைந்து சாயும் தன்மை உடையதாகும்.
புற இணைப்புகள்
பகுப்பு:நெல் வகைகள் பகுப்பு:தமிழ்நாட்டின் நெல் வகைகள்
அஜ்மல் அமீர்
அஜ்மல் அமீர் ஒரு தமிழ் மற்றும் மலையாள மொழித் திரைப்பட நடிகர் ஆவார். இவர் 2004ஆம் ஆண்டு பிப்ரவரி 14 என்ற திரைப்படத்தின் மூலம் அறிமுகமானார். அதை திரைப்படத்தை தொடர்ந்து அஞ்சாதே, தநா-07-அல 4777, கோ போன்ற பல திரைப்படங்களில் நடித்துள்ளார்.
மேற்கோள்கள்
பகுப்பு:தமிழ்த் திரைப்பட நடிகர்கள் பகுப்பு:வாழும் நபர்கள் பகுப்பு:இந்தியத் திரைப்பட நடிகர்கள் பகுப்பு:மருத்துவர்கள் பகுப்பு:மலையாளத் திரைப்பட நடிகர்கள் பகுப்பு:தெலுங்கு நடிகர்கள் பகுப்பு:கேரள நடிகர்கள் பகுப்பு:எர்ணாகுளம் மாவட்ட நபர்கள் பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:1985 பிறப்புகள் பகுப்பு:இந்திய முஸ்லிம்கள்
பியார்ன் போர்டி
பிஆர்ன் ரூனே போர்டி (பிறப்பு 6 யூன் 1956) சுவீடன் நாட்டுக்காரரான இவர் முன்னால் உலக முதல் தர டென்னிசு வீரர் ஆவார். பலரால் டென்னிசு உலகின் சிறந்த ஆட்டக்காரராக கருதப்படுகிறார். ஓப்பன் காலத்தில் 1974-81 வரை ஆறு பிரெஞ்சு ஓப்பன் கோப்பைகளையும் ஐந்து விம்பிள்டன் கோப்பைகளையும் ஆக மொத்தம் 11 தனிநபர் கிராண்ட் சிலாம் கோப்பைகளையும் மூன்று ஆண்டு இறுதியில் நடக்கும் கோப்பைகளையும் 15 கிராண்ட் பிரிக்சு தொடர் கோப்பைகளையும் பெற்றார்.
இளவயது மக்களின் கவர்ச்சிக்குரியவராக தன் டென்னிசு வாழ்க்கையை தொடங்கிய பிஆரன் யாரும் எதிர்பாராத புகழை அடைந்தார். தொடர்ச்சியான வெற்றிகள் 1970 ஆம் ஆண்டு காலத்தில் அவரின் புகழை டென்னிசு உலகில் அதிகமாக்கின. இதன் விளைவாக அவர் விளம்பரதாரர்களால் மிகவும் விரும்பப்படுபவராக மாறிவிட்டார். 1979ஆம் ஆண்டு ஓர் மில்லியன் டாலர்களுக்கு மேல் ஒரே பருவகாலத்தில் பரிசு பணம் பெற்ற முதல் வீரர் என அறியப்படுகிறார். விளம்பரங்கள் மூலமும் பல மில்லியன் டாலர் வருமானம் பெற்றார். பெரும்புகழ் அடைந்ததன் விளைவாக தொடர்ச்சியான கவனமும் அதனால் தேவையற்ற அழுத்தமும் பெற்றதால் இவரின் உடல் பாதிக்கப்பட்டது அதனால் 26 வயதாக உள்ளபோதே ஓய்வு பெறுவதாக அறிவித்து விட்டார்.
இளவயது வாழ்க்கை
பியார்ன் போர்டி இச்சாட்கோம் நகரத்தில் ரூனேவுக்கும் மாகரிதா போர்டிக்கும் 6 யூன் 1956 அன்று பிறந்தார். பெற்றோர்களின் ஒரே குழந்தையான இவரின் வளர்ப்பு முழுவதும் இச்சாடகோம் நகருக்கு அருகிலுல்ல சர்வடாலியா நகரில் ஆகும். இவரது தந்தை மேசைப்பந்தாட்ட போட்டி ஒன்றில் தங்க டென்னிசு மட்டையை பரிசாக பெற்றிருந்தார் அது குழந்தையாக இருந்த இவரது கவனத்தை ஈர்த்தது. டென்னிசு மட்டையை இவருக்கு கொடுத்து இவரது டென்னிசு வாழ்க்கையை இவரது தந்தை தொடக்கிவைத்தார்.
சிறந்த தடகள தன்மையும் ஆற்றலும் உடைய இவரின் தோற்றமும் ஆடும் முறையும் தனித்துவமானவை. இவரின் வலிமை முன்கையால் சக்திவாய்ந்த சுழல் அடியை இரு கைகளிலும் அடிக்க உதவுகிறது. மேஏலும் இரு கைகளையும் இணைத்து மடக்கு கை பாணியை பயன்படுத்தவும் உதவுகிறது. இவர் இச்சிம்மி கான்னர்சின் மடக்கு கை பாணியை பின்பற்றினார். பதிமூன்று வயதாக இருந்த போது சுவீடனின் 18 வயதுக்கு கீழ் உள்ளவர்களில் சிறந்தவரையும் டேவிசுக் கோப்பை தலைவர் லென்னார்டு பிர்கெலினையும் தோற்கடித்தார். லென்னார்டு பின் இவருக்கு டென்னிசு வாழ்வு முழுவதும் முதன்மை பயிற்சியாளராக இருந்தார். இவர் போர்டியின் பாணியை மாற்ற முயலவேண்டாம் என மற்றவர்களை எச்சரித்தார்.